Shkolla 9-vjeçare “At Zef Pllumi“ Shëngjin

**Shkolla 9-vjeçare “At Zef Pllumi“ Shëngjin** është një shkollë e arsimit të mesëm ulët në Shëngjin, Lezhë, Shqipëri.

## Historia 
Shkolla 9-vjeçare “At Zef Pllumi” është një institucion arsimor me traditë të gjatë dhe të rëndësishme në zhvillimin edukativ dhe social të komunitetit. Shkolla u hap në vitin 1932, pranë portit të Shëngjinit, si shkollë fillore me 15 nxënës. Procesi mësimor përfshinte lëndët bazë: shkrim, lexim, aritmetikë dhe muzikë. Mësuesi i parë ishte Ahmet Anamali nga Shkodra, ndërsa drejtori i parë Shefki Ramadani nga Shkodra (1958–1959), duke vendosur themelet e arsimit të organizuar në zonë.

Në vitin 1960, u ndërtua godina e re shkollore dhe institucioni mori emrin “1 Maji”, duke shënuar zgjerim  të kapaciteteve dhe rritje të numrit të nxënësve.

Gjatë viteve, në këtë shkollë kanë dhënë mësim figura të spikatura të arsimit si Zija Shkodra – historian, Lekë Gjiknuri – pedagog, Loro Sata – kompozitor, Luan Keta – fizikant, Esat Myftari – pedagog, Shpëtim Nezini – pedagog, Gëzim Sula- fizikant

Nga kjo shkollë kanë përfunduar studimet edhe nxënës që sot janë figura publike, përfshirë Nezir Osmani – kompozitor, Llesh Rroku – mjek, Tonin Çobani – Studiues, Adrian Anastasi – arkeolog, Gentian Zenelaj – aktor.

Në vitin 2007, shkolla mori emrin “At Zef Pllumi”, duke forcuar identitetin kulturor dhe arsimor të saj.

Një etapë e rëndësishme zhvillimi është viti 2022, kur u ndërtua objekti i ri shkollor në qendër të qytetit të Shëngjinit. Godina është moderne dhe bashkëkohore, e pajisur me bibliotekë, palestër, sallë TIK-u, salle veprimtarishë dhe ambiente funksionale që mbështesin procesin mësimor dhe gjithëpërfshirjen.

Në vitin shkollor 2025–2026, shkolla ka 217 nxënës,17 mësues (nga të cilët 2 drejtues), 1 psikolog dhe 1 mësues ndihmës.

Një ndër momentet historike më domethënëse për institucionin ka qenë periudha e Luftës së Kosovës (1998–1999), gjatë së cilës shkolla ka mirëpritur rreth 512 nxënës të ardhur nga Kosova. Stafi mësimor, nxënësit dhe komuniteti lokal u angazhuan fuqishëm në integrimin e tyre, duke krijuar një mjedis mbështetës të sigurtë dhe miqësor. Kjo traditë solidariteti u vijua  edhe në vitin 2019–2020, kur shkolla 9-vjeçare “At Zef Pllumi” Shëngjin mirëpriti dhe integroi 137 nxënës të ardhur nga zonat e prekura nga tërmeti i Nëntorit 2019, duke u bërë model i bashkëpunimit dhe përgjegjësisë institucionale.

Në vitet 2021–2025, shkolla 9-vjeçare “At Zef Pllumi” Shëngjin u përfshi sërish në një nismë të rëndësishme humanitare: pritjen dhe integrimin e rreth 400 nxënësve afganë të ardhur nga zonat e luftës në Afganistan. Falë përkushtimit të drejtorisë, mësuesve dhe strukturave mbështetëse te ZVAP, DRAP dhe MAS, këta fëmijë u përfshinë me sukses në procesin mësimor (shkollë joformale, turni i dytë) dhe në aktivitete të përbashkëta me nxënësit shqiptarë, duke ndërtuar ura komunikimi, mirëkuptimi dhe bashkëjetese kulturore me aktivitete të shumta artistike e sportive në bashkëpunim me ASSA, UNICEF, USAID dhe Ambasadën Amerikane.

## Arritjet e shkollës 
Aktualisht, shkolla funksionon edhe si Shkollë Qendër Komunitare dhe qendër e programit “Arte dhe Zeje”, duke kontribuar në zhvillimin e komunitetit lokal.

## Referime